पाएं अपने शहर की ताज़ा ख़बरें और फ्री ई-पेपरडाउनलोड करें
उपायुक्त ने कोविड-19 महामारी में ऑक्सीजन की निर्बाध उपलब्धता और आपूर्ति सुनिश्चित कराने हेतु नोडल पदाधिकारी की नियुक्ति की। उन्होंने बताया कि कोविड महामारी में संक्रमण के तेजी से फैलने एवं घातक होने के कारण मरीजों की जीवन रक्षा के निमित लगातार अस्पतालों में ऑक्सीजन की आवश्यकता पड़ रही है। मेडिकल ऑक्सीजन आपूर्ति की निरंतरता बनाए रखने एवं रिफिलिंग सेंटर से इसकी आपूर्ति सुनिश्चित करने एवं अनुश्रवण के लिए उप निर्वाचन पदाधिकारी प्रिंस गोडविन कुजूर को ऑक्सीजन कोषांग का नोडल पदाधिकारी बनाया।
साथ ही प्रतिवेदन राज्य ऑक्सीजन टास्क फोर्स को भेजा गया। उन्होंने कहा कि नोडल पदाधिकारी सिमडेगा जिले में अवस्थित कोविड अस्पतालों में मेडिकल ऑक्सीजन की कमी की सूचना एवं ससमय आपूर्ति सुनिश्चित करेंगे। उपायुक्त सुशांत गौरव के निर्देश में हॉस्पिटल बेड मैनेजमेंट ऑक्सीजन सप्लाई से संबंधित दैनिक प्रतिवेदन तैयार करने के लिए छह पदाधिकारी/कर्मियों के टीम का गठन किया गया है। जिसमें जिला कुष्ठ निवारण पदाधिकारी राहुल कुमार, जिला निर्वाचन शाखा के लिपिक मो. नावेद अंजुम, सीएससी मैनेजर योगेश कुमार, कम्प्यूटर ऑपरेटर बुद्धदेव कुमार साहु, जनसेवक जिला परिषद संजय प्रसाद, कम्प्यूटर ऑपरेटर विकास कर्मकार शामिल हैं। सभी मिलकर काम करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn